**Iepirkuma līgums Nr. SKUS\_\_\_\_\_\_\_\_\_\_\_**

**Elektromontāžas preču piegāde**

Rīga 2017. gada \_\_\_\_.\_\_\_\_\_\_\_\_\_\_\_\_

**VSIA „Paula Stradiņa klīniskā universitātes slimnīca”**, reģ.Nr.40003457109, adrese: Pilsoņu ielā 13, Rīgā, LV-1002, kuru saskaņā ar statūtiem un 01.03.2017. valdes lēmumu Nr.21 (protokols Nr.9 p.1) “Par pilnvarojuma (paraksttiesību) piešķiršanu” pārstāv valdes priekšsēdētāja Ilze Kreicberga, (turpmāk - Pasūtītājs) no vienas puses, un

 **SIA “Elektro LV”**, reģistrācijas Nr.50003717331, juridiskā adrese: Ganību dambis 24,Rīga, LV-1005, tās valdes locekļa Vadima Pugačova personā, kurš rīkojas uz statūtu pamata, (turpmāk - Piegādātājs) no otras puses (abi kopā – Puses), pamatojoties uz iepirkuma “Elektromontāžas preču piegāde”, ID Nr. PSKUS 2017/32, (turpmāk – Iepirkums) rezultātiem un, saskaņā ar Piegādātāja iesniegto piedāvājumu Iepirkumā, noslēdz šādu līgumu, (turpmāk – Līgums):

1. **LĪGUMA PRIEKŠMETS UN TERMIŅŠ**
	1. Pasūtītājs pasūta un pērk, bet Piegādātājs pārdod, piegādā un nodod Pasūtītājam elektromontāžas preces (turpmāk – Prece) saskaņā ar Tehnisko specifikāciju/finanšu piedāvājumu (Līguma pielikums).
	2. Līguma termiņš ir līdz īsākajam no šādiem termiņiem:
		1. 24 (divdesmit četri) mēneši no Līguma abpusējas parakstīšanas dienas;
		2. izlietota Līguma 3.1. punktā norādītā summa.
2. **PREČU PIEGĀDES, PIEŅEMŠANAS – NODOŠANAS KĀRTĪBA**
	1. Piegādātājs apņemas piegādāt Preces visu Līguma termiņu.
	2. Piegādātājs Preces piegādā uz šādu Preču pasūtījumā norādīto piegādes vietu: Pilsoņu ielā 13, Rīgā, LV1002.
	3. Prece uzskatāma par nodotu brīdī, kad Pasūtītāja atbildīgā persona un Piegādātāja kontaktpersona paraksta pavadzīmi, kurā norādīta saņemtā prece, tās daudzums, cena, kopējā summa, Līguma numurs.
	4. Ja Piegādātājs Līgumā noteiktā termiņā Preces (vai daļu no tām) nav piegādājis, tiek sastādīts akts par Preces piegādi ar nokavējumu (turpmāk –Akts), fiksējot faktu par Preces nepiegādāšanu, kurā Pasūtītājs norāda piegādes termiņa nokavējumu un/vai nepiegādāto preču daudzumu.
	5. Ja Piegādātājs piegādājis nekvalitatīvu Preci, tiek sastādīts Piegādāto preču defekta akts (turpmāk-defekta akts), kurā Pasūtītājs norāda konstatētos defektus, defektu novēršanas veidu un termiņus.
	6. Piegādātājam uz sava rēķina defekti un /vai trūkumi jānovērš, nodrošinot Preces apmaiņu un/vai trūkstošās preces piegādi 1(vienas) darba dienas laikā.
	7. Pavadzīme tiek sagatavota un parakstīta 2 (divos) eksemplāros.
	8. Pēc pavadzīmju abpusējas parakstīšanas prece kļūst par Pasūtītāja īpašumu.
	9. Piegādātājs nodrošinās piedāvāto preču piegādes termiņu ne ilgāku kā 2 (divu) darba dienas laikā no pasūtījumu saņemšanas. Ja Prece nav noliktavā, Piegādātājs to pasūta un piegādā 1 (vienas) nedēļas laikā no pasūtījuma saņemšanas.
	10. Piegādātājs garantē, ka piegādātā Prece būs augstas kvalitātes un atbildīs visu to Latvijas Republikas spēkā esošo normatīvo aktu prasībām, kas uz to attiecas.
	11. Preces garantijas laiks ir 24 (divdesmit četri) mēneši no Preces rēķina abpusējas parakstīšanas dienas.
	12. Piegādātājs apņemas bez maksas novērst jebkuru Preces defektu, ja defekts ir atklāts Preces garantijas laikā.
	13. Preces garantija neattiecas uz defektiem, kas radušies:
		1. lietojot Preci neatbilstoši tās ekspluatācijas norādījumiem (ražotāja instrukcijām);
		2. pierādāmu Preces lietotāju nolaidības, nepareizas Preces lietošanas vai apzinātu bojājumu konstatēšanas gadījumā;
		3. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Precei vai Preces lietošanu tādā veidā, kas ir pretrunā ar Preces ražotāja instrukcijām;
		4. nepārvaramas varas apstākļu rezultātā.
	14. Pasūtītājs nekavējoties rakstiski paziņo Piegādātājam par jebkuru Preces bojājumu vai darbības traucējumiem, kas jānovērš Preces garantijas ietvaros. Piegādātājam ne vēlāk kā 2 (divu) darbdienu laikā no paziņošanas brīža jāierodas uz abpusēju defektu akta sastādīšanu. Ja Piegādātājs šajā termiņā neierodas, Pasūtītājs vienpusēji sagatavo defektu aktu, kas ir saistošs Piegādātājam.
	15. Jautājumu par defektu aktā norādītā pamatotību izlemj Pušu pilnvarotie pārstāvji defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs, ja tiek konstatēts, ka Preces bojājuma rašanās iemesls nav Pasūtītāja vaina. Ja neatkarīgais eksperts konstatē, ka Preces bojājums radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
	16. Pamatojoties uz defektu aktu, Piegādātājam ne vēlāk kā divu darbdienu laikā no defektu akta apstiprināšanas brīža jānomaina Prece ar jaunu vai ekvivalentu Preci vai jāveic Preces remonts bez papildu maksas.
	17. Ja Preces bojājums radies Pasūtītāja vainas dēļ, Preces remontu apmaksā Pasūtītājs, iepriekš rakstiski saskaņojot ar Piegādātāju šādu Preces remonta darbu veicamo apjomu, cenu un laiku.
3. **LĪGUMA SUMMA UN NORĒĶINU KĀRTĪBA**
	1. Kopējā Līguma summa ir EUR 40 000,00 (četrdesmit tūkstoši eiro 00 centi) bez PVN. Pievienotās vērtības nodoklis nav Līguma priekšmeta daļa, tas tiek maksāts atbilstoši attiecīgajā maksāšanas brīdī normatīvajos aktos noteiktajam.
	2. Cenas tiek noteiktas eiro, saskaņā ar Piegādātāja Iepirkumā iesniegto piedāvājumu.
	3. Preces cena ietver visus ar Līguma izpildi saistītos nodokļus un Piegādātāja saistošos izdevumus, tai skaitā izdevumus par Preces piegādi, garantiju un apmaiņu, atbilstoši Līguma nosacījumiem.
	4. Pasūtītājs apmaksā Piegādātāja pavadzīmi 60 (sešdesmit) dienu laikā pēc tās abpusējas parakstīšanas un saņemšanas ieskaitot attiecīgo summu Piegādātāja Līgumā norādītajā bankas kontā.
	5. Par Preces apmaksas dienu tiek uzskatīta diena, kad Pasūtītājs ir pārskaitījis naudu uz Izpildītāja Līgumā norādīto bankas kontu.
	6. Pusēm rakstiski vienojoties ir tiesības palielināt Līguma summu saskaņā ar Publisko iepirkumu likumā noteikto.
4. **STRĪDU IZŠĶIRŠANAS KĀRTĪBA UN PUŠU ATBILDĪBA**
	1. Par Līguma noteikumu neizpildi vai nepienācīgu izpildi Puses ir atbildīgas Latvijas Republikas normatīvajos aktos noteiktajā kārtībā.
	2. Visus strīdus un domstarpības, kas varētu rasties Līguma izpildes laikā, Puses risina savstarpēju pārrunu ceļā. Strīdi un domstarpības, par kuriem nav panākta vienošanās pārrunu ceļā 30 dienu laikā, tiks izskatītas Latvijas Republikas normatīvajos aktos noteiktajā kārtībā, vispārējas instances tiesā.
	3. Jautājumi, kas nav atrunāti Līgumā, tiek risināti saskaņā ar Latvijas Republikas normatīvajiem aktiem.
	4. Par Līguma 3.4 punktā noteikto maksājumu termiņu neievērošanu, Pasūtītājs maksā Piegādātājam līgumsodu 0,5% apmērā no kavētās maksājumu summas par katru nokavēto darba dienu, bet ne vairāk kā 10% no Līguma kopējās summas.
	5. Par Līguma 2.6. un 2.9.punktā noteikto Preces piegādes termiņa kavējumu Piegādātājs maksā soda naudu 0,5 % apmērā no nepiegādātās Preču summas, bet ne vairāk kā 10% no Līguma kopējās summas.
	6. Ja Pasūtītājs ir aprēķinājis Līguma 4.5. punktā noteikto līgumsodu, apmaksājot Piegādātāja iesniegtos rēķinus, Pasūtītājam ir tiesības veikt līgumsoda ieturējumu.
	7. Līgumsoda samaksa neatbrīvo Puses no Līgumā paredzēto saistību pilnīgas izpildes.
5. **LĪGUMA GROZĪŠANAS, PAPILDINĀŠANAS UN IZBEIGŠANAS KĀRTĪBA**
	1. Visi Līguma grozījumi vai papildinājumi pie Līguma noformējami rakstveidā un pēc to abpusējas parakstīšanas kļūst par Līguma neatņemamu sastāvdaļu.
	2. Pasūtītājam ir tiesības vienpusēji atkāpties no Līguma, rakstiski par to brīdinot Piegādātāju, ja:
		1. Piegādātājs neveic Preces piegādi ilgāk par 10 (desmit) kalendārām dienām no Līgumā noteiktā piegādes termiņa;
		2. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus, kas ietekmējis Līgumā noteikto saistību izpildi;
		3. iestājušies apstākļi, kas apgrūtina vai padara neiespējamu Piegādātāja Līgumā noteikto saistību izpildi;
		4. notikusi Piegādātāja likvidācija;
		5. pret Piegādātāju uzsākta maksātnespējas procedūra.
	3. Par vienpusēju atkāpšanos no Līguma, Pasūtītājs nosūta Piegādātājam rakstisku paziņojumu. Līgums uzskatāms par izbeigtu septītajā dienā, kad Pasūtītājs nosūtījis Piegādātājam rakstisku paziņojumu.
	4. Piegādātājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi vismaz vienu mēnesi iepriekš, ja iestājies kāds no šādiem apstākļiem:
		1. Pasūtītājs vismaz 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi;
		2. Pasūtītājam ir uzsākts likvidācijas process, tā darbība tiek izbeigta vai pārtraukta.
	5. Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
6. **CITI NOTEIKUMI**
	1. Līgums stājas spēkā ar tā abpusējas parakstīšanas brīdi un tā nosacījumi ir spēkā visu Līguma darbības laiku.
	2. Ar Līguma parakstīšanas brīdi visas iepriekšējās vienošanās attiecībā uz šo Līgumu, neatkarīgi no tā, vai tās izdarītas mutiski vai rakstiski, zaudē juridisko spēku.
	3. Katrai no Pusēm ir pienākums informēt otru Pusi par tās atrašanās vietas, bankas rekvizītu vai citu būtisku apstākļu maiņu, pretējā gadījumā tas tiek uzskatīts par būtisku Līguma noteikumu pārkāpumu un var būt par pamatu Līguma darbības apturēšanai vai izbeigšanai.
	4. Puses nav atbildīgas par daļēju vai pilnīgu saistību neizpildi, ja tā radusies nepārvaramas varas rezultātā, kuru nevarēja ne paredzēt, ne novērst. Pie nepārvaramās varas apstākļiem pieskaitāmi - stihiskas nelaimes, kara, militāru operāciju, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
	5. Līguma 6.4. punktā minēto nepārvaramas varas apstākļu iestāšanās gadījumā, Līgumā paredzēto saistību izpildes termiņi tiek pagarināti atbilstoši šo apstākļu darbības laikam. Ja nepārvarama vara ilgst ilgāk par nedēļām, Pusēm ir tiesības vienojoties lauzt Līgumu.
	6. Pusei par nepārvaramās varas apstākļu sākumu un beigām jāpaziņo otrai Pusei piecu darba dienu laikā.
	7. Puses vienojas, ka ar Līguma izpildi saistītos jautājumus risinās šādas Pušu kontaktpersonas :
		1. Kontaktpersona no Pasūtītāja Puses Infrastruktūras un loģistikas daļas Ekspluatācijas nodaļas vadītājs Artūrs Turlajs, tālr. 261 022 67, e-pasts: arturs.turlajs@stradini.lv vai viņa prombūtnes laikā VSIA "Paula Stradiņa klīniskā universitātes slimnīca" Infrastruktūras un loģistikas daļas vadītāja vietnieks Mārtiņš Mūrnieks, tālr. 29241603, e-pasts: martins.murnieks@stradini.lv.
		2. Kontaktpersona no Izpildītāja puses\_\_\_\_\_\_
	8. Līgums sagatavots latviešu valodā 2 (divos) identiskos eksemplāros uz 4 (četrām) lapām, ar Līguma 1.pielikumu „Tehniskā specifikācija/finanšu piedāvājums” uz \_\_\_lapām, katrai pusei viens Līguma eksemplārs. Abiem eksemplāriem ir vienāds juridiskais spēks.
7. **PUŠU REKVIZĪTI UN PARAKSTI**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr.: LV74HABA0551027673367 Banka: Swedbank AS Kods: HABALV22 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ I.Kreicberga | **Piegādātājs:****SIA “Elektro LV”**Reģ. Nr.:50003717331,Ganību dambis 24, Rīga, LV-1005Konta Nr.: LV89NDEA0000080496922Banka: Nordea Bank Finland Plc Latvijas filiāleKods: NDEALV2X\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ V.Pugačovs |